**Кампания на МЗХ под наслов "Подкрепяме Българското"**

Уважаеми земеделски стопани и граждани,

 На 01.10.2016г. от 11.00 ч. в „Театрален салон“ на Военния клуб в гр.Пловдив ще се проведе  среща на зам.министър Васил Грудев и представители на Министерство на земеделието и храните със земеделски стопани от област Пловдив.

 От 13.00 ч. до 20.00ч. на площад „Централен“ ще се открие изложение под надслов „ПОДКРЕПЯМЕ БЪЛГАРСКОТО”, кампания на Министерство на земеделието и храните с подкрепата на община Пловдив.

Кампанията ще бъде в подкрепа на българските производители на първична земеделска продукция и на предприятия, извършващи дейност в преработката на земеделски продукти. Ще бъдат изложени висококачествени родни храни и хранителни продукти.

*Инициативата цели да се даде възможност на българските производители да достигнат директно до повече потребители със своята собствена продукция, като плодове, зеленчуци, зеленчукови консерви, сладка, мед, сладкарски изделия, жива бира, вино, сокове, сирена кашкавали, млечни продукти, колбаси, гъши дроб и други преработени земеделски продукти, които са част от трапезата ни.*

*С идеята ще се популяризира висококачествената традиционна българска продукция, както и ще се насърчи българското производство на земеделски и преработени продукти.*